
ДО  

ПРЕДСЕДАТЕЛЯ

НА ОБЩИНСКИ СЪВЕТ – БУРГАС
ДОКЛАДНА ЗАПИСКА

ОТ ДИМИТЪР НИКОЛОВ – КМЕТ НА ОБЩИНА БУРГАС

ОТНОСНО: Изменение и допълнение на Наредбата за определянето и администрирането на местните такси и цени на услуги на територията на Община Бургас, приета от Общински съвет – Бургас.

УВАЖАЕМИ ОБЩИНСКИ СЪВЕТНИЦИ,


ОП „Общински имоти” управлява общинските спортни обекти, които се предоставят за ползване на граждани и спортни организации срещу цена, определена от Общински съвет - Бургас с Наредбата за определянето и администрирането на местните такси и цени на услуги на територията на Община Бургас (НОАМТЦУТОБ) - Приложение № 6 „Тарифа на цени на услуги и права по чл. 6, ал. 2 от ЗМДТ, предоставени от Община Бургас, чрез общински предприятия”, Раздел III ОП „Общински имоти”.


С цел пълна информираност на потребителите и избягване на скрито оскъпяване, всички предложени цени са крайни с включен ДДС, съответствайки на изискванията на Закона за защита на потребителите за ясна информираност за крайна цена. Това улеснява разплащанията на каса и планирането на разходите от страна на гражданите и спортните организации. Община Бургас е регистрирано лице по ЗДДС. Тъй като предоставянето на спортни обекти за ползване представлява облагаема доставка по смисъла на чл. 12 от ЗДДС, налогът е включен в цената.


След приключване на ремонтните дейности по обновяване и внедряване на мерки за енергийна ефективност в сградата на Спортна зала „Младост”, ж.к. „Славейков”, с идентификатор 07079.602.554.1 по КККР на гр. Бургас, се обособи нова зала № 5, за която трябва да се приемат цени за ползването ѝ. Цените за общинската СЗ „Младост” са определени в НОАМТЦУТОБ - Приложение № 6 „Тарифа на цени на услуги и права по чл. 6, ал. 2 от ЗМДТ, предоставени от Община Бургас, чрез общински предприятия”, Раздел III ОП „Общински имоти”, т. 2.1.  Предлага се цената за зала № 5 да е идентична с тази на зала № 4, като е посочено, че в т. 2.1. „Спортна зала „Младост” навсякъде след „Зала 4” се добавя „и Зала 5”. Поради идентичните характеристики на двете зали е целесъобразно определянето на еднакви цени за тяхното ползване.                          


С Решение на Общински съвет – Бургас, взето по т. 5 на Протокол №46/20.12.2022г., е допълнено Приложение №1 към чл. 16 от Правилника за дейността на Общинско предприятие „Общински имоти“, като в т. 70 е включен Тенис комплекса в кв. „Сарафово“, гр. Бургас. Описаният спортен имот е бил отдаден под наем, договорът за наем е прекратен поради изтичане на договорения срок. Тенис комплексът ще се управлява и стопанисва от ОП „Общински имоти”, като за целта е необходимо да се приеме цена за ползването му. Предлага се цените за Тенис комплекс „Сарафово” да са идентични с тези на Тенис комплекс „Парк Езеро“, гр. Бургас, регламентирани в т. 3.4. на Раздел III „ОП „Общински имоти”, като се създава нова т.3.8.                                                                                                                                       


С § 3 на Проекта се предлага навсякъде в Раздел III ОП „Общински имоти” да се допълни  текстът: „спортни клубове, които не развиват дейността си на територията на Община Бургас”, като се добави „и/или нямат сключен договор с ОП „Общински имоти” по реда на Наредбата за реда и условията за ползване на спортни обекти и съоръжения, предоставени за управление на ОП „Общински имоти”. Предлаганото допълнение се прави с цел внасяне на яснота, че със спортни организации, които нямат седалище и не развиват спортната си дейност на територията на Община Бургас и/или не отговарят на някое от другите условия по чл. 8 от Наредбата за реда и условията за ползване на спортни обекти и съоръжения, предоставени за управление на ОП „Общински имоти”, не може да се сключи договор по реда на цитираната наредба. Тези спортни организации не могат да ползват отстъпка в размер на 50% от цената и заплащат по-висока цена за ползването на общинската спортна база.  


За нормалното функциониране на всеки спортен клуб е необходимо помещение за съхранение на документация, картотеки на спортисти и провеждане на оперативни срещи в самия обект, в който се провеждат тренировките. Спортните клубове използват специализирана екипировка и уреди, които изискват складиране в непосредствена близост до спортните съоръжения за бърза подготовка на тренировъчния процес. С Проекта се предлага изменение в НОАМТЦУТОБ, Раздел III ОП „Общински имоти” относно цената „за офис помещение за ползване от спортни клубове след сключен договор с ОП „Общински имоти” – 31.00 евро/месец – 60.63 лева/месец”. До момента тази цена е била включена в ценоразписите на част от спортните обекти. Целесъобразно е тя да бъде изнесена в отделна нова точка и да се отнася за всички общински спортни имоти. В нея следва ясно да се уточни, че офис/складово помещение може да се ползва от спортни клубове със сключени договори с общинското предприятие по реда на Наредбата за реда и условията за ползване на спортни обекти и съоръжения, предоставени за управление на ОП „Общински имоти”. Размерът на цената остава непроменен – 31.00 евро/месец - 60.63 лева/месец.

Цели, които се поставят: определяне на цени за ползването на общински спортни обекти с идентични характеристики. Осигуряване на прозрачност при формиране на цените и оптимизиране на управлението на Спортна зала „Младост” и Тенис комплекс „Сарафово”, офиси и др. Съответствие на НОАМТЦУТОБ с условията и реда за ползване на спортните обекти съгласно Наредбата за реда и условията за ползване на спортни обекти и съоръжения, предоставени за управление на ОП „Общински имоти”.

Финансови и други средства, необходими за прилагане на новата нормативна уредба: За предлаганите допълнения и изменения в Наредбата за определянето и администрирането на местните такси и цени на услуги на територията на Община Бургас не се изискват допълнителни финансови средства, различни от тези, осигуряващи досегашната уредба.

Очаквани резултати: нормативно регламентирани цени за ползване на Тенис комплекс „Сарафово” и Спортна зала „Младост”, гр. Бургас, както и на офис/складове в спортни имоти. Реализиране на приходи от общинските спортни имоти и създаване на условия за развитие на масовия спорт. Предвижда се осигуряване на по-широк достъп до тренировъчна дейност за спортни организации и граждани, паралелно с оптимизиране на графиците на спортни обекти със сходен профил.  

Настоящите изменения и допълнения на Наредбата за определяне и администриране на местните такси и цени на услуги на територията на Община Бургас са съобразени с изискванията на Закона за въвеждане на еврото в Република България, европейското законодателство - Регламент (ЕО) №1082/2006 г. на Европейския парламент и на Съвета и Европейската харта за местно самоуправление, както и с разпоредбите и целите на националното и местно законодателство. 

На основание чл. 26, ал. 4 от Закона за нормативните актове (ЗНА) срокът за предложения и становища по проекта бе 14 (четиринадесет) дни. Съкращаването на срока се наложи поради настъпили изключителни обстоятелства, свързани с финализирането на мащабното реновиране на Спортна зала „Младост”, и необходимостта от пускането ѝ в експлоатация за осигуряване на непрекъснат тренировъчен процес за спортните клубове и гражданите. Ускореното приемане на настоящата уредба е необходимо и с оглед поемане управлението на Тенис комплекс „Сарафово” от ОП „Общински имоти”. Всяко забавяне би довело до пропуснати ползи за общинския бюджет от нереализирани приходи и би възпрепятствало подготовката на трениращите в гореописаните спортни имоти. 

По проекта, публикуван на 23.02.2026 г., в законоустановения срок не постъпиха предложения и становища. 


 Ето защо, предлагам на основание чл. 21, ал. 1, т. 7 и ал. 2 от Закона за местното самоуправление и местната администрация, във връзка с чл. 6, ал. 2 от Закона за местните данъци и такси, Общински съвет – Бургас да приеме следното
РЕШЕНИЕ:

§ 1. В Приложение № 6, Раздел III ОП „Общински имоти” на Наредбата за определянето и администрирането на местните такси и цени на услуги на територията на Община Бургас, в точка 2.1. „Спортна зала „Младост” навсякъде след „Зала 4” се добавя „и Зала 5”. 

§ 2. В Приложение № 6, Раздел III ОП „Общински имоти” на Наредбата за определянето и администрирането на местните такси и цени на услуги на територията на Община Бургас се създава нова т. 3.8. Тенис комплекс „Сарафово” със следното съдържание:
	3.8.
	Тенис комплекс „Сарафово”
	
	

	3.8.1.
	Тенис на корт 
	9.00 евро/час
	17.60 лева/ час

	
	За времето от 12:00 - 14:00 часа през Юли и Август
	
	

	
	- възрастни
	6.00 евро/час
	11.73 лева/ час

	
	- ученици и студенти
	4.60 евро/час
	9.00 лева/ час

	
	Абонаментни карти 
	
	

	
	12 часа
	97.00 евро
	189.72 лева

	
	24 часа
	184.00 евро
	359.87 лева

	
	36 часа
	263.00 евро
	514.38 лева

	
	48 часа
	333.00 евро
	651.29 лева

	
	72 часа
	470.00 евро
	919.24 лева

	
	Тенис ракета – 1 бр. 
	2.00 евро
	3.91 лева

	
	Лицензирани спортни клубове, сключили договор с ОП „Общински имоти“, заплащат такси съгласно Наредба за реда и условията за ползване на спортни обекти и съоръжения, собственост на Община Бургас, предоставени за управление на ОП „Общински имоти“
	
	

	
	Спортни клубове, които не развиват дейността си на територията на Община Бургас и/или нямат сключен договор с ОП „Общински имоти” по реда на Наредбата за реда и условията за ползване на спортни обекти и съоръжения, предоставени за управление на ОП „Общински имоти”.
	
	

	
	- ползване на тенис корт
	13.00 евро/час
	25.43 лева/ час



§ 3. В Приложение № 6, Раздел III ОП „Общински имоти” на Наредбата за определянето и администрирането на местните такси и цени на услуги на територията на Община Бургас, навсякъде текстът „Спортни клубове, които не развиват дейността си на територията на Община Бургас” се допълва, като след него се добавя „и/или нямат сключен договор с ОП „Общински имоти” по реда на Наредбата за реда и условията за ползване на спортни обекти и съоръжения, предоставени за управление на ОП „Общински имоти”.

   
§ 4. В Приложение № 6, Раздел III ОП „Общински имоти” на Наредбата за определянето и администрирането на местните такси и цени на услуги на територията на Община Бургас, навсякъде се отменя долупосоченото: 

	
	Ползване на офис помещения от спортни клубове след сключен договор с ОП „Общински имоти“
	31.00 евро/     месец
	60.63 лева/  месец



§ 5. В Приложение № 6, Раздел III ОП „Общински имоти” на Наредбата за определянето и администрирането на местните такси и цени на услуги на територията на Община Бургас се създава нова т. 11 със следното съдържание: 
	11.
	За ползване на офис/складово помещение от спортни клубове, с действащ договор, сключен по реда на Наредбата за реда и условията за ползване на спортни обекти и съоръжения, предоставени за управление на ОП „Общински имоти“.
	31.00 евро/     месец
	60.63 лева/  месец


С уважение,
Димитър Николов

Кмет на Община Бургас 

